

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Na temelju članka 30. Zakona o poljoprivrednom zemljištu („Narodne novine” broj 20/18), Općinsko vijeće općine Bebrina na 10. sjednici održanoj dana 15. svibnja 2018. godine donijelo je

**ODLUKU**

**o maksimalnim površinama poljoprivrednog**

**zemljišta u vlasništvu države koje se može dati u zakup**

**pojednoj fizičkoj ili pravnoj osobi**

**Članak 1.**

 Ovom odlukom određuje se maksimalna površina poljoprivrednog zemljišta u vlasništvu Republike Hrvatske na području općine Bebrina koja se može dati u zakup pojedinoj fizičkoj ili pravnoj osobi.

Maksimalna površina poljoprivrednog zemljišta iz prethodnog stavka koja se može dati u zakup iznosi:

* za kulturu oranica 30 ha
* za kulturu pašnjak i livada 100 ha
* za baru, ribnjak i trstik bez ograničenja

Maksimalna površina iz prethodnog stavka za kulturu pašnjak i livada predstavlja ukupan objedinjen iznos površine za kulture pašnjak i livadu koji se može dati u zakup.

**Članak 2.**

Općina Bebrina određuje u svom Programu raspolaganja poljoprivrednim zemljištem ograničenje maksimalne površine poljoprivrednog zemljišta koja se može dati u zakup pojedinoj pravnoj ili fizičkoj osobi.

U maksimalnu površinu iz prethodnog stavka uračunavaju se sve površine državnog poljoprivrednog zemljišta koje je pojedina fizička ili pravna osoba dobila u zakup po natječajima povedenim od stupanja na snagu Zakona o poljoprivrednom zemljištu („Narodne novine“ broj 20/2018)

**Članak 3.**

 Ova odluka stupa na snagu danom objave u “Službenom vjesniku Brodsko-posavske županije”.

**OPĆINSKO VIJEĆE OPĆINE BEBRINA**

**PREDSJEDNIK OPĆINSKOG VIJEĆA OPĆINE BEBRINA**

**Mijo Belegić, ing.**

KLASA:021-05/18-01/27

URBROJ:217/02-03-18-1